biswa921/orwiki-latest-pages-articles-raw huggingface dataset:
ଝିଅ

thumb|150 px|ଝିଅଟିଏ କାଗଜ କଣ୍ଢେଇ ସହ ଖେଳୁଛି
 ଶବ୍ଦାର୍ଥ 
 ଲିଙ୍ଗଗତ ଦୃଷ୍ଟିରୁ ପୁରୁଷ ଓ ସ୍ତ୍ରୀ ଭାବରେ ଯଦି ମଣିଷ ଜାତିକୁ ଦୁଇଭାଗ କରାଯାଏ, ତେବେ  ଝିଅ  ବାଳା ବା ବାଳିକା, ହେଉଛି ଜନ୍ମଜାତ ସ୍ତ୍ରୀ-ମଣିଷ (ବିପରୀତ ଲିଙ୍ଗ - ପୁଅ)। 
 ଆଉ ମଧ୍ୟ ସ୍ତ୍ରୀ-ସନ୍ତାନକୁ ଝିଅ, ଦୁହିତା ବା କନ୍ୟା କୁହାଯାଏ। ଏହାର ବିପରୀତରେ ପୁରୁଷ-ସନ୍ତାନକୁ ପୁଅ କୁହାଯାଏ। 
 ଏହାଛଡା କିଶୋରୀ (ଅଳ୍ପ ବୟସ୍କା ନାରୀମାନଙ୍କୁ ମଧ୍ୟ ଝିଅ କୁହାଯାଏ। ଜନ୍ମରୁ ଯୌବନ ଅବସ୍ଥା ପର୍ଯ୍ୟନ୍ତ ପ୍ରତ୍ୟେକ ନାରୀକୁ ଝିଅ ବୋଲି କୁହାଯାଏ। ପ୍ରାପ୍ତ ବୟସ୍କା ହେଲାପରେ ତାକୁ ମହିଳା ବା ସ୍ତ୍ରୀ-ଲୋକ ବୋଲି ପରିଗଣିତ କରାଯାଏ। 
 ଅନେକ ସମୟରେ ଅବିବାହିତ ନାରୀକୁ ମଧ୍ୟ ଝିଅ କୁହାଯାଏ।
 ସାଧାରଣତଃ ନିଜଠାରୁ ବୟସରେ ସାନ କୌଣସି ଅପରିଚିତା ବାଳିକାକୁ ଦେଖିଲେ ‘ଝିଅ’ ବୋଲି ସମ୍ବୋଧନ କରାଯାଏ।ଝିଅ retrieved 24 May 2012
 ଜୀବ-ବିଜ୍ଞାନଗତ ସ୍ୱତନ୍ତ୍ରତା 
ଉଭୟ ବାପା ଓ ମାଆଙ୍କଠାରୁ ଗୋଟିଏ ଲେଖାଏଁ ଦୁଇଟି ଏକ୍ସ-କ୍ରୋମୋଜମ (X chromosome)(XX)ଆନୁବଂଶିକ ରୂପେ ଝିଅମାନଙ୍କଠାରେ ଆସିଥିବାରୁ ସେମାନଙ୍କଠାରେ ସ୍ତ୍ରୀ-ସୁଲଭ ଗୁଣ ବିକଶିତ ହୋଇଥାଏ।Ambiguous genitaliaretrieved 3 February 2012
 ସାମାଜିକ ସ୍ଥିତି 
ଗୋଟିଏ ପରିବାରରେ ତଥା ମଣିଷ ସମାଜରେ ଝିଅର ସ୍ଥାନ ଓ ଭୂମିକା ଗୁରୁତ୍ୱପୂର୍ଣ୍ଣ। ଗୃହକାର୍ଯରେ ସାହାଯ୍ୟ କରିବା ଏବଂ ଗୃହ ମଧ୍ୟରେ ସମୟ ବିତାଇବା ଝିଅର ଭୂମିକା ବୋଲି ଏକ ଧାରଣା ଓ ପ୍ରଥା ପୁର୍ବଦେଶମାନଙ୍କରେ ରହିଛି। କିନ୍ତୁ ପାଶ୍ଚାତ୍ୟ ଦେଶମାନଙ୍କରେ ଝିଅର ଭୂମିକା ସାମାନ୍ୟ ଭିନ୍ନ। ପୂର୍ବ ଦେଶ ଅପେକ୍ଷା ପାଶ୍ଚାତ୍ୟ ଦେଶ ମାନଙ୍କରେ ଝିଅଙ୍କୁ ଅଧିକ ସ୍ୱାଧୀନତା ଦିଆଯାଏ । ତେବେ ଆଧୁନିକ ସମୟରେ ପୁର୍ବଦେଶମାନଙ୍କରେ ମଧ୍ୟ ଝିଅମାନଙ୍କ ଭୂମିକା ଓ ଜୀବନ ଶୈଳୀରେ ଅନେକ ପରିବର୍ତ୍ତନ ଦେଖିବାକୁ ମିଳୁଛି। ଯଦ୍ୟପି ପୁରାକାଳରୁ ଝିଅ ମଣିଷ ସମାଜରେ ଅବହେଳିତ, ତେବେ ମଧ୍ୟ ଝିଅଙ୍କ ବିନା ଏକ ସମ୍ପୂର୍ଣ୍ଣ ସମାଜ କଲ୍ପନା କରାଯାଇ ନ ପାରେ ।

 ଆଧାର 

ଶ୍ରେଣୀ:ପରିବାର
କଟକ (ଓଡ଼ିଆ କଥାଚିତ୍ର)

କଟକ, ଦି ସିଲଭର ସିଟି ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।http://www.orissadiary.com/ShowEntertainmentNews.asp?id=31591 ଏହା ସୁବ୍ରତ ବେହେରାଙ୍କ ନିର୍ଦ୍ଦେଶନାରେ 'ସାହିଲ ଏଣ୍ଟରଟେନମେଣ୍ଟ' ଦେଇ ନିବେଦିତ ହୋଇଥିଲା । କଟକ ସହରର ହଜାର ବର୍ଷର କାହାଣୀକୁ ନେଇ ଚଳଚ୍ଚିତ୍ରଟି ଗତିଶୀଳ ହୋଇଛି ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସମ୍ବିତ ଆଚାର୍ଯ୍ୟ ।

 ଅଭିନୟରେ 
ଓଡ଼ିଆ କଥାଚିତ୍ର ‘କଟକ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 

 ସମ୍ବିତ ଆଚାର୍ଯ୍ୟ
 କୋଏଲ ଦାସ
 ସିଦ୍ଧାନ୍ତ ମହାପାତ୍ର
 ମିହିର ଦାସ
 ବିଜୟ ମହାନ୍ତି
 ତନ୍ଦ୍ରା ରାୟ
 ସମରେଶ ରାଉତରାୟ
 ଚୌଧୁରୀ ବିକାଶ ଦାସ
 ଅଶୋକ ଦାସ
 ମନୋଜ ପଣ୍ଡା
 ବାଦଲ ମହାନ୍ତି
 ଆଲୋକ ରାୟ
 ପ୍ରଜ୍ଞାନ
 ଗୁନା
 ଓମ୍‌ ଶୁଭମ
 ଅମନ ସିଂ
 

 ଗୀତ ଓ ସଙ୍ଗୀତ 
 ସଙ୍ଗୀତକାର: ପ୍ରେମ ଆନନ୍ଦ
 ଗୀତିକାର: ଦେବଦାସ ଛୋଟରାୟ, ବସନ୍ତରାଜ ସାମଲ, ଅରୁଣ ମନ୍ତ୍ରୀhttp://www.orissadiary.com/ShowEntertainmentNews.asp?id=30159

 ଆଧାର 

 ବାହାର ଆଧାର 
 

ଶ୍ରେଣୀ:୨୦୧୧ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ରାମାୟଣ (ଓଡ଼ିଆ କଥାଚିତ୍ର)

ରାମାୟଣ ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।odiacinemaworld.blogspot.comରେ ୧୯୮୦ର ଓଡ଼ିଆ କଥାଚିତ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଧୀର ବିଶ୍ୱାଳ । ଗୋବିନ୍ଦ ତେଜ ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ, ଯିଏକି ଏହି କଥାଚିତ୍ର ଜରିଆରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ଏହି କଥାଚିତ୍ରଟିର କାହଣୀ ବାଲ୍ମିକୀ ରାମାୟଣ ଉପରେ ଆଧାରିତ ଥିଲା ।

ଉତ୍ତମ ମହାନ୍ତି, ମିହିର ଦାସ, ଧୀର ବିଶ୍ୱାଳ, ଗୋବିନ୍ଦ ତେଜ, ପ୍ରଦୀପ, ଅପରାଜିତା ମହାନ୍ତି, ଅନିତା ଦାସ, ଶୁଭ୍ରା ପତି, ସୌଦାମିନୀ ମିଶ୍ର, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକରେ ଅଭିନୟ କରିଥିଲେ । 

 ଅଭିନୟ 
 ଧୀର ବିଶ୍ୱାଳ   - ରାବଣ
 ଉତ୍ତମ ମହାନ୍ତି - ରାମ
 ମିହିର ଦାସ - ଶତୃଘ୍ନ
 ଗୋବିନ୍ଦ ତେଜ  - ଦଶରଥ
 ପ୍ରଦୀପ
 ଅନିତା ଦାସ - ମନ୍ଦୋଦରୀ
 ଶୁଭ୍ରା ପତି - ସୀତା
 ସୌଦାମିନୀ ମିଶ୍ର
 ରବି ମିଶ୍ର
 ନମ୍ରତା ଦାସ - କୌଶଲ୍ୟା
 ନଳିନୀ ରାୟ - ଲକ୍ଷ୍ମଣ
 ରଜନୀକାନ୍ତ ମହାନ୍ତି
 ପ୍ରେମାଞ୍ଜନ ପରିଡ଼ା
 ସଂଗ୍ରାମ ବିଶ୍ୱାଳ
 ନରେନ୍ଦ୍ର କୁମାର ବେହେରା (ନରୀ)
 ଲୀଳା ଦୁଲାରୀ
 ମୀରା ମହାନ୍ତି

 ଗୀତ ଓ ସଙ୍ଗୀତ 
ପ୍ରଫୁଲ୍ଲ କର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଚିତ୍ତ ଜେନା, ସୁବାସ ଦାସ, ଏସ. ଜାନକୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୮୦ର ଓଡ଼ିଆ କଥାଚିତ୍ର
ଶ୍ରେଣୀ:ରାମାୟଣ
ତପସ୍ୟା (ଓଡ଼ିଆ କଥାଚିତ୍ର)

ତପସ୍ୟା, ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । orissacinema.com
ଏହା ଗୌରୀ ମିଶ୍ରଙ୍କ ପ୍ରଯୋଜନା ଓ ନଗେନ ରାୟଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।

 ଅଭିନୟରେ 
ଓଡ଼ିଆ କଥାଚିତ୍ର ‘ତପସ୍ୟା’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ଅଜିତ ଦାସ
 ଅନିତା ଦାସ
 ତ୍ରିପୁରା ମିଶ୍ର
 ଉତ୍ତମ ମହାନ୍ତି
 ଶୁଭ୍ରା ପତି
 ଶରତ ପୂଜାରୀ
 ଦେବୁ ବୋଷ

 ଗୀତ ଓ ସଙ୍ଗୀତ 
 ସଙ୍ଗୀତକାର: ପ୍ରଫୁଲ୍ଲ କର
 ଗୀତିକାର: ପ୍ରଫୁଲ୍ଲ କର, ହରିହର ମିଶ୍ର
 ପ୍ରଚ୍ଛଦପଟ ଗାୟକ: ବାଣୀ ଜୟରାମ, ଏସ୍. ଜାନକୀ, ଚିତ୍ତ ରଞ୍ଜନ ଜେନା, ପ୍ରଫୁଲ୍ଲ କର

 ଆଧାର 

 ବାହାର ଆଧାର 
 

ଶ୍ରେଣୀ:୧୯୮୦ର ଓଡ଼ିଆ କଥାଚିତ୍ର
ପ୍ରକୃତି ମିଶ୍ର

ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତ୍ରୀ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
 ଓଡ଼ିଶାରେ ୧୯୯୫ ଜୁନ୍ ୧୮ ତାରିଖରେ ଜନ୍ମ ଗ୍ରହଣ କରିଥିଲେ । ସେ ଭୁବନେଶ୍ୱରର ରମାଦେବୀ ମହିଳା ମହାବିଦ୍ୟାଳୟରେ ଯୁକ୍ତ +୨ ଅଧ୍ୟୟନ କରୁଛନ୍ତି । ପ୍ରକୃତି ସଙ୍ଗୀତକାର ମନ୍ମଥ ମିଶ୍ରଙ୍କ ଝିଅ ଅଟନ୍ତି । incredibleorissa.com: prakruti mishra
ସଏ ଗୁରୁ ଗଙ୍ଗାଧର ପ୍ରଧାନଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ସେ RACE (Research For Adult And Child Education, Odisha) ସଂସ୍ଥା ସହ ମଧ୍ୟ କିଛି ଦିନ ଜଡ଼ିତ ଥିଲେ ।
 ଅଭିନୟ ଜୀବନ 
ଦୂରଦର୍ଶନରେ ପ୍ରସାରିତ ଏସଆଇଇଟି (ଏକ ଶିକ୍ଷା ଭିତ୍ତିକ କାର୍ଯ୍ୟକ୍ରମ) ଏବଂ ଇଟିଭିରେ ଶିଶୁଙ୍କ ଲାଗି ଉଦ୍ଦିଷ୍ଟ ଅନେକ କାର୍ଯ୍ୟକ୍ରମରେ ଉପସ୍ଥାପକ ଥିଲେ । ଟିଭି ଧାରାବାହିକଇଟିଭିରେ ପ୍ରସାରିତ ତୁଳସୀ ଧାରାବାହିକରେ ଶିଶୁ କଳାକାର ଭାବେ ଅଭିନୟ କରିଥିଲେ ।
୨୦୦୩ ମସିହାରେ ସାବତ ମା' କଥାଚିତ୍ରରୁ ରୂପେଲି ପରଦାରେ ଅଭିନେତ୍ରୀ ଜୀବନ ଆରମ୍ଭ କରିଥିବା ପ୍ରକୃତି, ବର୍ତ୍ତମାନ ସୁଦ୍ଧା ୧୧ଟି ଓଡ଼ିଆ କଥାଚିତ୍ରରେ ଅଭିନୟ କରିସାରିଛନ୍ତି ।ସମାଜ, ୧୫ନଭେମ୍ବର୨୦୧୧, ପୃଷ୍ଠା-୧୪
ସୁନୀଲ କୁମାର ଏବଂ ଅନୁ ଚୌଧୁରୀଙ୍କ ସହ ହରି ଭାଇ ହାରେନାରେ ଶିଶୁ କଳାକାର ଭାବେ ଦୈତ୍ୟ ଅଭିନୟ, ସିଦ୍ଧାନ୍ତ ମହାପାତ୍ର ଏବଂ ଅନୁ ଚୌଧୁରୀଙ୍କ ସହ ଶାଶୁଘର ଚାଲିଯିବିରେ ଶିଶୁ କଳାକାର ଭାବେ ଅଭିନୟ, ସବ୍ୟସାଚୀ ମିଶ୍ରଙ୍କ ସହ ପାଗଳ କରିଛି ପାଉଁଜି ତୋର ଏବଂ ସାତସୂରେ ବନ୍ଧା ଏ ଜୀବନରେ ଅନୁଭବ ମହାନ୍ତିଙ୍କ ବିପକ୍ଷରେ ଅଭିନୟ କରିଥିଲେ । ଥୁକୁଲ ଚଳଚ୍ଚିତ୍ରରେ ବାବୁଶାନ ମହାନ୍ତି ଏବଂ ଅର୍ଚ୍ଚିତା ସାହୁଙ୍କ ସହ ପାର୍ଶ୍ୱ ନାୟିକା ଥିଲେ ।
୨୦୧୨ରେ ହର ପଟ୍ଟନାୟକଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଓଁ ସାଇରାମରେ ସବ୍ୟସାଚୀ ମିଶ୍ର,କୋଏଲ ମିଶ୍ର ଏବଂ ବୁଦ୍ଧାଦିତ୍ୟ ମହାନ୍ତିଙ୍କ ସହ ଅଭିନୟରେ ପ୍ରଥମ କରି ମୁଖ୍ୟ ନାୟିକା ଭୂମିକାରେ ଥିଲେ । ପରେ ଏସିପି ସାଗରିକାରେ ଅର୍ଚ୍ଚିତା ସାହୁଙ୍କ ସହ ନୂଆ ମୁହଁ ଅଭିଷେକ ରଥଙ୍କ ସହ ଦେଖା ଦେଇଥିଲେ । ୨୦୧୩ରେ ପ୍ରେମିକା ଚଳଚ୍ଚିତ୍ରରେ ବୁଲୁଙ୍କ ସହ ମୁଖ୍ୟ ଭୂମିକା ଏବଂ କାଉଁରୀ କନ୍ୟାରେ ଭୂତ ଅଭିନୟ କରିଥିଲେ, ଯାହା ଓଡ଼ିଶାର ପ୍ରଥମ ଥ୍ରୀଡି 3D ଚଳଚ୍ଚିତ୍ର ଥିଲା ।
ସେ ମଧ୍ୟ ନୀଳମାଧବ ପଣ୍ଡାଙ୍କ ନିର୍ଦ୍ଦେଶିତ ହିନ୍ଦୀ ଚଳଚ୍ଚିତ୍ର କୌନ କିତନେ ପାନୀମେରେ ଏକ ଗୀତରେ ଶାଶ୍ୱତ ଯୋଶୀଙ୍କ ସହ (ଭୁବନେଶ୍ୱରରେ ସୁଟିଂ ହୋଇଥିବା ପଶ୍ଚିମ ଓଡ଼ିଶାର ଅତି ଲୋକପ୍ରିୟ ଗୀତ ରଙ୍ଗବତୀ ଗୀତରେ) ନୃତ୍ୟ କରିବାକୁ ସୁଯୋଗ ପାଇଥିଲେ ।
 ଅଭିନୀତ ଓଡ଼ିଆ କଥାଚିତ୍ର 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକଥୁକୁଲ୍ ୨୦୧୨ପ୍ରଶାନ୍ତ ନନ୍ଦଶାଶୁଘର ଚାଲିଯିବି ୨୦୦୬ବସନ୍ତ ସାହୁସାବତ ମା' ୨୦୦୩ଶିଶିର ମିଶ୍ର

 ପୁରସ୍କାର 
 ଶ୍ରେଷ୍ଠ ଶିଶୁ କଳାକାର, ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର, ୨୦୦୫ 
ଜୀଟିଭି ପ୍ରଯୋଜିତ "ଇଣ୍ଡିଆସ ବେଷ୍ଟ ସିନେଷ୍ଟାର କି ଖୋଜ"ରେ ଶ୍ରେଷ୍ଠ ୧୦ଜଣଙ୍କ ମଧ୍ୟରେ ସ୍ଥାନ ପାଇଥିଲେ ।
 ଆଧାର 

 ବାହାର ଆଧାର 
 

ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଓଲିଉଡ଼
ଶ୍ରେଣୀ:ଓଡ଼ିଆ ସିନେ ଅଭିନେତ୍ରୀ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ମନ୍ମଥ ମିଶ୍ର

ମନ୍ମଥ ମିଶ୍ର ଓଡ଼ିଆ କଥାଚିତ୍ର ଜଗତ ଓ ଯାତ୍ରା ଜଗତର ଜଣେ ଗୀତିକାର ଓ ସଂଗୀତକାର ।  

 ସଙ୍ଗୀତକାର ଜୀବନ 
୧୯୮୩ ମସିହାରେ 'ଆଶାର ଆକାଶ' କଥାଚିତ୍ରରେ ମନ୍ମଥ ମିଶ୍ର ପ୍ରଥମ ଥର ନିମନ୍ତେ ସ୍ୱର ସଂଯୋଜନା କରିବା ସହ ସଂଗୀତ ନିର୍ଦ୍ଦେଶନା ଦାୟିତ୍ୱ ନିର୍ବାହ କରିଥିଲେ । 
 ସଙ୍ଗୀତ ନିର୍ଦ୍ଦେଶିତ ଓଡ଼ିଆ କଥାଚିତ୍ର 
{| class="wikitable sortable"
 ଜୀଅନ୍ତା ଭୂତ, ୨୦୦୮
 ପାଗଳ ପ୍ରେମୀ, ୨୦୦୭
 ଥ୍ୟାଙ୍କ ୟୁ ଭଗବାନ, ୨୦୦୬
 ସାଥୀରେ, ୨୦୦୪
 ସୁନା ହରିଣୀ, ୧୯୯୯
 ଗଙ୍ଗା ଯମୁନା, ୧୯୯୭
 ଆଶାର ଆକାଶ, ୧୯୮୩
ସୁହାଗ ସିନ୍ଦୂର
ଗଙ୍ଗା ଯମୁନା

 ସଙ୍ଗୀତ ନିର୍ଦ୍ଦେଶିତ ଯାତ୍ରା 
'ଆଶାର ଆକାଶ' କଥାଚିତ୍ର ପରବର୍ତ୍ତୀ ୪/୫ଟି କଥାଚିତ୍ର ମୁକ୍ତିଲାଭ ନ'କରିବାରୁ ମନ୍ମଥ ଯାତ୍ରା ଜଗତରେ ଗୀତିକାର, ସ୍ୱର ସଂଯୋଜକ ଓ ସଂଗୀତ ନିର୍ଦ୍ଦେଶକ ଭାବେ କାମ କରିଥିଲେ ।  
 ମୋ ପେଁକାଳି ବଜେଇ ଦେ
 ଜେଜେ ତମେ ମିଛ କହିଲ
 ଅଡୁଆ ସୂତା

 ଆଧାର 

 ବାହାର ଲିଙ୍କ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଚର୍ଚ୍ଚିକା ମନ୍ଦିର

ଚର୍ଚ୍ଚିକା ମନ୍ଦିର କଟକ ଜିଲ୍ଲାର, ବାଙ୍କୀ ସହରରେ ଥିବା ଏକ ପ୍ରାଚୀନ ଶକ୍ତି ପୀଠ । ଏହି ଶକ୍ତିପୀଠଟି ରେଣୁକା ନଦୀ କୂଳରେ ଥିବା ଋଚିକ ପର୍ବତରେ ଅବସ୍ଥିତ । ଏହାର ଅଧିଷ୍ଠାତ୍ରୀ ଦେବୀ ହେଉଛନ୍ତି "ମା" ଚର୍ଚ୍ଚିକା ଠାକୁରାଣୀ । ଚର୍ଚ୍ଚିକାଙ୍କ ମୂର୍ତ୍ତିଟି ପର୍ଶୁରାମଙ୍କଦ୍ୱାରା ତିଆରି କରାଯାଇଥିବା ବିଶ୍ୱାସ କରାଯାଏ । 

ମହାନଦୀ କୂଳରେ ଅଷ୍ଟଭୁଜା ଚାମୁଣ୍ଡା ରୂପରେ ପୂଜା ପାଉଛନ୍ତି ମା’ ଚର୍ଚ୍ଚିକା I ଅଷ୍ଟଭୁଜରେ ମା’ ଧାରଣ କରିଛନ୍ତି ଖଡ୍ଗ, ତ୍ରିଶୂଳ, ସର୍ପ, ଅଙ୍କୁଶ, ଅକ୍ଷମାଳ, ଛିନ୍ନମସ୍ତକ ଓ ଡମ୍ବରୁ I ପୁଣି ଗୋଟିଏ ହାତର କନିଷ୍ଠ ଅଙ୍ଗୁଳିକୁ କାମୁଡ଼ି ଧରିଛନ୍ତି ଦନ୍ତରେ I ତାଙ୍କ ଗ୍ରୀବାରେ ନରମୁଣ୍ଡ ମାଳା ପଡ଼ିଥିବାରୁ ଏବଂ ସେ ଉଲଂଗୀ ହୋଇ ଶବ ଉପରେ ଉପବିଷ୍ଟ ହୋଇଥିବାରୁ ତାଙ୍କୁ ଚାମୁଣ୍ଡା ଭାବେ ଗ୍ରହଣ କରାଯାଇଛି I ମା’ ଚର୍ଚ୍ଚିକାଙ୍କ ପୀଠରେ ମହାଷ୍ଟମୀ ଓ ମହା ନବମୀରେ ବଳି ପରମ୍ପରା ପ୍ରଚଳିତ I ମନ୍ଦିର ବେଢାରେ ପୂଜା ପାଉଥିବା ମା’ ମଙ୍ଗଳାଙ୍କ ନିକଟରେ ପଶୁବଳି ଦିଆଯିବା ପରେ ବଳିପଶୁର କଟାମୁଣ୍ଡ ଓ ରକ୍ତକୁ କିଛି ମାଟି ପାତ୍ରରେ ସଂଗ୍ରହ କରି ଚର୍ଚ୍ଚିକାଙ୍କୁ ଅର୍ପଣ କରାଯାଏ I ରାଜଗୁରୁମାନେ ଏଠାରେ ଶାରଦୀୟ ଷୋଳପୂଜା ସମ୍ପାଦନ କରିଥାନ୍ତି I ଏଠାରେ ଠାକୁରାଣୀଙ୍କ ଗମ୍ଭୀରା ଭିତରକୁ ସର୍ବସାଧାରଣ ପ୍ରବେଶ ସଂପୂର୍ଣ୍ଣ ମନା I କେବଳ ପୁରୀର ଗଜପତି ମହାରାଜା, ବାଙ୍କୀ ରାଜା ଏବଂ ମନ୍ଦିର ସହ ସଂପୃକ୍ତ ସେବାୟତମାନେ ଗମ୍ଭୀରା ଭିତରକୁ ଯାଇଥାନ୍ତି I

ଦେବୀ ଚର୍ଚ୍ଚିକାଙ୍କ ପାଖରେ ବର୍ଷର ତିନି ମାସ କାର୍ତ୍ତିକ, ମାଘ ଓ ବୈଶାଖରେ ଆମିଷ ଭୋଗ ନିଷିଦ୍ଧ । ଅନ୍ୟ ମାସ ଗୁଡିକରେ କେବଳ ଗୁରୁବାର ଛାଡ଼ି ଅନ୍ୟ ଦିନ ଗୁଡ଼ିକରେ ଆମିଷ ଭୋଗ ହୋଇଥାଏ । କିନ୍ତୁ ଶାରଦୀୟ ପୂଜାରେ ମୂଳାଷଷ୍ଠୀଠାରୁ ଷୋଳ ପୂଜା ମଧ୍ୟରେ ପ୍ରତ୍ୟେକ ଦିନ ଆମିଷ ଭୋଗ ହେବାର ବିଧି ବ୍ୟବସ୍ଥା ରହିଛି । ଖବର, ୧୦ ଅକ୍ଟୋବର ୨୦୧୨, ପୃଷ୍ଠା: ୪

 ଛବି 
 

 ଆଧାର 

 ଅଧିକ ତଥ୍ୟ 
 ଅଧିକ ଛବି

ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ହିନ୍ଦୁ ଧର୍ମ
ଦେବକୀ

ପୁରାଣ ମତରେ ଦେବକୀ; ବସୁଦେବଙ୍କ ସ୍ତ୍ରୀ, କଂସର ଭଗିନୀ ଓ ଶ୍ରୀକୃଷ୍ଣଙ୍କ ଜନ୍ମଦାତ୍ରୀ ଥିଲେ ୤ ଏହାଙ୍କ ଗର୍ଭଜାତ ସନ୍ତାନଦ୍ୱାରା ନିଜର ମୃତ୍ୟୁ ହେବ ବୋଲି କଂସ ଅବଗତ ହେବା ପରେ ଦେବକୀ ବସୁଦେବଙ୍କୁ କାରାଗାରରେ ବନ୍ଦୀ କରି ରଖି ଦେବକୀଙ୍କ ଗର୍ଭଜାତ ୭ଗୋଟି ଶିଶୁଙ୍କୁ ହତ୍ୟା କଲା ୤ ଅଷ୍ଟମ ଗର୍ଭରେ ଶ୍ରୀକୃଷ୍ଣ ଜାତ ହେଲେ ଓ ଯୋଗମାୟା ବଳରେ ବସୁଦେବ ସେହି ରାତି ମଧ୍ୟରେ ତାଙ୍କୁ ଗୋପପୁରକୁ ନେଇ ନନ୍ଦଙ୍କ ଭାର୍ଯ୍ୟା ଯଶୋଦାଙ୍କ କୋଳରେ ରଖି ଯଶୋଦାଙ୍କ ଗର୍ଭଜାତା କନ୍ୟାକୁ ଆଣି ଶ୍ରୀକୃଷ୍ଣଙ୍କ ଅରିଷ୍ଟ ଶଯ୍ୟାରେ ରଖିଲେ ୤ ଉକ୍ତ ଶିଶୁକୁ କଂସ ଧରି କଚାଡ଼ିବା ବେଳେ ସେ (ଶିଶୁ ରୂପ ଧାରିଣୀ ଦୁର୍ଗା) କଂସ ହସ୍ତରୁ ଖସି ଯାଇ ଶୂନ୍ୟରେ ମିଶି ଗଲେ ଓ ଶ୍ରୀକୃଷ୍ଣ ଗୋପପୁରରେ ବଢିଲେ ୤

 ପୂର୍ବଜନ୍ମ 
ଦେବକୀ ପୂର୍ବଜନ୍ମରେ କଶ୍ୟପ ମୁନିଙ୍କ ପତ୍ନୀ ଅଦିତି ଥିଲେ ୤ ତାଙ୍କ ସଉତୁଣୀ ଥିଲେ ଦିତି ୤ ଅଦିତିଙ୍କ ଗର୍ଭରୁ ଇନ୍ଦ୍ର ଜନ୍ମ ନେବାପରେ ଦିତି ଗର୍ଭବତୀ ହେଲେ ୤ ଇନ୍ଦ୍ରଙ୍କଠାରୁ ମହାନ କେହି ଜନ୍ମ ନ ହୁଅନ୍ତୁ ବୋଲି ଅଦିତି ଚାହୁଁଥିଲେ ୤ ତେଣୁ ସେ ଇନ୍ଦ୍ରଙ୍କ ସହ ମିଶି ଦିତିଙ୍କ ଗର୍ଭ ନଷ୍ଟ କରିବା ଲାଗି ଷଡ଼ଯନ୍ତ୍ର କଲେ ୤ ଇନ୍ଦ୍ର କ୍ଷୁଦ୍ର କୀଟ ରୂପ ଧାରଣ କରି ଦିତିଙ୍କ ଗର୍ଭ ନଷ୍ଟ କରିଦେଲେ ୤ ଅଦିତିଙ୍କ ଷଡ଼ଯନ୍ତ୍ର ଦିତିଙ୍କୁ ଅଛପା ରହିଲା ନାହିଁ ୤ ଇନ୍ଦ୍ର କେବେହେଲେ ତିନିପୁରର ରାଜା ହୋଇପାରିବେ ନାହିଁ ବୋଲି ସେ ଅଭିଶାପ ଦେଇଥିଲେ ୤ ସେହିପରି ତାଙ୍କର ଅଭିଶାପ କ୍ରମେ ଅଦିତି ଦେବକୀ ରୂପେ ଜନ୍ମ ହୋଇ ନିଜ ପୁଅମାନଙ୍କର ମୃତ୍ୟୁ ନିଜ ଆଖିରେ ଦେଖିଥିଲେ ୤ ବ୍ରହ୍ମାଙ୍କ ଅଭିଶାପ ଅନୁଯାୟୀ କଶ୍ୟପ, ବସୁଦେବ ରୂପେ ଜନ୍ମ ହୋଇଥିଲେ ଓ ଦିତି, ରୋହିଣି ରୂପେ ବଳରାମଙ୍କୁ ଜନ୍ମ ଦେଇଥିଲେ ୤

 ଆଧାର
ଅଇଘରା

ମାଘ ପୂର୍ଣ୍ଣମୀ, ଅଇଘରା ପୂର୍ଣ୍ଣିମା, ଅଗ୍ନ୍ୟୁତ୍ସବ ପୂର୍ଣ୍ଣିମା (ଅଗ୍ନ୍ୟୁତ୍ସବ),  ଅଇଘେରା, ଅଇଘରା ପୁନେଇଁ ବା ଅଗିଜଳା ପୂର୍ଣ୍ଣିମା (ଅଗିଜଳା), ଅଗିରା ପୂର୍ଣ୍ଣମୀଏଠାକୁ ଲେଉଟାଇ ଆଣିଥାନ୍ତି ।

ଅଇଘରା ବା ଅଇଘରା ପୁନେଇଁ ଏକ ପାରମ୍ପାରିକ ଓଡ଼ିଆ ଗଣପର୍ବ ।  ଏହି ଦିନ ଅଗ୍ନିଦେବଙ୍କର ପୂଜା ଉତ୍ସବ ପାଳିତ ହୋଇଥାଏ । ଓଡ଼ିଶା ସମେତ ଭାରତର ଅନେକ ରାଜ୍ୟରେ ଏହି ଉତ୍ସବ ଅଲଗା ଅଲଗା ଢଙ୍ଗରେ ପାଳନ କରାଯାଇଥାଏ । ଏଥିରେ ଗାଁ ମୁଣ୍ଡରେ ଏକ ଉନ୍ମୁକ୍ତ ପ୍ରାଙ୍ଗଣରେ ବାଉଁଶ ଅଗି ସ୍ଥାପନ କରାଯାଇ ସେଥିରେ ନଡ଼ା କୁଟାରେ ଛପର କରାଯାଇ ଅଗ୍ନି ଦେବଙ୍କୁ ସ୍ଥାପନ କରାଯାଏ । କମାରଶାଳର ଶାଣ ଦେହରୁ ଉଦ୍ଭବ ଅଗ୍ନିଶିଖାକୁ ଶୋଲରେ ସଂଗ୍ରହ କରି ନଡ଼ା କୁଟାରେ ପ୍ରସ୍ତୁତ ଅଟାରେ ସାଇତି ରଖାଯାଇଥାଏ । ଏଥି ନିମନ୍ତେ ଗ୍ରାମର କମାର ତାଙ୍କ ଶାଳକୁ ଲିପା ପୋଛା କରି ଏବଂ ଶାଣ ଯନ୍ତ୍ରକୁ ଭୋଗ ଦେଇ ପୂଜା କରିବା ପରେ ଅଗ୍ନି ସଂଗ୍ରହ କରାଯାଏ । ସନ୍ଧ୍ୟା ସମୟରେ ଅଗ୍ନି ଉତ୍ସବ କାଳରେ ବ୍ରାହ୍ମଣ ପୁରୋହିତ ଅଗ୍ନିଦେବଙ୍କୁ ପୂଜା କରି କମାର ଯୋଗାଇଥିବା ଶାଣ ଅଗ୍ନିଦ୍ୱାରା ପ୍ରସ୍ତୁତ ଅଗିରାରେ ଅଗ୍ନି ସଂଯୋଗ କରିଥାଆନ୍ତି । ଅଗି ଜଳି ଉଠିବା ସହିତ ନାନାଦି ଭୋଗ ଅଗ୍ନିରେ ସମର୍ପଣ କରାଯାଏ । ଭକ୍ତମାନେ ଖୋଳ କୀର୍ତ୍ତନ କରି ଅଗ୍ନିର ଚତୁଃପାଶ୍ୱର୍ ପ୍ରଦକ୍ଷିଣ କରିବା ସହିତ ଅଗ୍ନିରେ ଆଳୁ, ବାଇଗଣ ଆଦି ଫଳ ନିକ୍ଷେପ କରିଥାଆନ୍ତି । ଲୋକମାନଙ୍କର ବିଶ୍ୱାସ ରହିଛି ଯେ; ଏଥିରେ ପୋଡ଼ା ଯାଇଥିବା ଫଳ ଖାଇଲେ ମନୁଷ୍ୟ ଦେହରେ ଚର୍ମରୋଗ ହୁଏନାହିଁ । ଆଉ ମଧ୍ୟ ବିଶ୍ୱାସ ରହିଛି ଅଗ୍ନି ନିଅାଁ ଯେଉଁ ଦିଗକୁ ଢଳିଥାଏ ସେହି ଦିଗରେ ଧାନ ଫସଲ ଭଲ ଉତ୍ପାଦନ ହୋଇଥାଏ ।

ମାଘ ପୂର୍ଣ୍ଣମୀର ଏହି ଅଗ୍ନ୍ୟୁତ୍ସବ ଏକ କୃଷିଭିତ୍ତିକ ପର୍ବ । କାରଣ କୃଷି କାର୍ଯ୍ୟ ନିମନ୍ତେ ପ୍ରସ୍ତୁତ କରାଯାଉଥିବା ଲଙ୍ଗଳ ଲୁହା, ଶାବଳ, କୋଡ଼ି, କୋଦାଳ ଓ ଦାଆ ଆଦି କମାର ଶାଳରେ ଅଗ୍ନିଦାହ ମଧ୍ୟରେ ପ୍ରସ୍ତୁତ ହୁଏ । ତେଣୁ କମାର ଶାଳର ଅଗ୍ନି କମାରର ଇଷ୍ଟ ଦେବତା । ମାଘ ପୂର୍ଣ୍ଣମୀ ପରେ ଅଗ୍ନ୍ୟୁତ୍ସବ ପାଳି ଅଗ୍ନି ଦେବଙ୍କର ପୂଜା ଅର୍ଚ୍ଚନା ପରେ ଗ୍ରାମର ଲୋକମାନେ ସେମାନଙ୍କର ଘରରର ଚାଳ ଛପର କାର୍ଯ୍ୟ କରିଥାଆନ୍ତି । କଥାରେ ଅଛି-'ଘର ପୋଡ଼ିଠାରୁ ବିପତ୍ତି ନାହିଁ ।’ ତେଣୁ ଗୃହକୁ ଅଗ୍ନିଦାହରୁ ସୁରକ୍ଷା ଦେବା ନିମନ୍ତେ ଅଗ୍ନି ଦେବତାଙ୍କର ସନ୍ତୋଷ ବିଧାନ ନିମନ୍ତେ ମାଘ ପୂର୍ଣ୍ଣମୀ ଦିନ ଅଗ୍ନି ଉତ୍ସବ ପାଳିତ ହୋଇଥାଏ । 

 ଅଞ୍ଚଳ ଭେଦରେ ପାଳନ 
 ଓଡ଼ିଶା 
 ପୁରୀ 
ପୁରୀ ଜିଲ୍ଲାରେ ବ୍ରାହ୍ମଣ ଶାସନମାନଙ୍କରେ ଠାକୁର ଝୁଲଣରେ ପଟୁଆର କରି ଯିବାବେଳେ ପ୍ରତି ଘରସାମନାରେ ରହି ଦୁଆରି ଭୋଗ ଖାଇଥାନ୍ତି । ଗୃହସ୍ଥ ତାଙ୍କ ଦୁଆର ଆଗ ଦାଣ୍ଡରେ ନଡ଼ିଆ ବାହୁଙ୍ଗା ଓ ବାଉଁଶ ଲଗିରେ କୁଟା ଆଦି ଗୁଡ଼ାଇ ଆଗରୁ ପୋତିଥାନ୍ତି । ଦିଅଁ ବିଜେ କଲାବେଳେ ସେହି ହୁଳାରେ ନିଆଁ ଲଗାଇ ଦିଆଯାଏ । ଦିଅଁ ଗାଁମୁଣ୍ଡରେ ପହଞ୍ଚିଲା ବେଳକୁ ଗ୍ରାମବାସୀଙ୍କ ଦେଇ ସଂଗୃହିତ ଏକ ବଡ଼ କୁଟାଗଦାରେ ନିଆଁ ଲଗାଯାଇଥାଏ । ଏହି ନିଆଁକୁ ଅଗି ବା ଅଇଘରା କୁହାଯାଏ । ଦିଅଁ ଏହି ଅଗି ଚାରିପଟେ ବୁଲି ସେଠାରେ ଭୋଗ ଖାଇ ନିଜ ମନ୍ଦିରକୁ ବାହାରନ୍ତି ।

 କଟକ 
କଟକ ଜିଲ୍ଲାରେ ଏହି ଉତ୍ସବକୁ 'ମେଣ୍ଢାକୁଡ଼ିଆ ପୋଡ଼ି' କୁହାଯାଇଥାଏ ।

 ବାଲେଶ୍ୱର 
ବାଲେଶ୍ୱର ଜିଲ୍ଲାରେ ଅଗିଜଳା ଉତ୍ସବକୁ 'ମେଣ୍ଢାଘର ପୋଡ଼ି' କୁହାଯାଇଥାଏ ।

 ପଶ୍ଚିମବଙ୍ଗ 
ପଶ୍ଚିମବଙ୍ଗରେ ଦୋଳ ପୂର୍ଣ୍ଣିମା ଆଗ ଦିନ ରାତିରେ ଏହି ପରି ଏକ ଅଗ୍ନିଉତ୍ସବ ହୋଇଥାଏ । 

 ତାମିଲନାଡୁ 
ତାମିଲନାଡୁର ବିଭିନ୍ନ ଅଞ୍ଚଳରେ ଅଗ୍ନିଉତ୍ସବ ହୋଇନଥିଲେ ମଧ୍ୟ ଲୋକେ କଉତୁକରେ ପରସ୍ପର ଭିତରେ ଯୁଦ୍ଧ କରିଥାନ୍ତି ।]

 ମହାରାଷ୍ଟ୍ର 
ମହାରାଷ୍ଟ୍ରରେ ନାନାଦି ଯୁଦ୍ଧରେ ନିହତ ବୀରମାନଙ୍କ ବଂଶଧରମାନେ ହାତରେ ଖଣ୍ଡାଧରି ନିଆଁ ଚାରିପଟେ ବୁଲି ନାଚନ୍ତି ଓ ଏହି ନିଆଁରେ ଗରମ କରାଯାଇଥିବା ପାଣିରେ ଗାଧାନ୍ତି ।

 ପଶ୍ଚିମ ଭାରତ 
ପଶ୍ଚିମ ଭାରତରେ ପ୍ରତ୍ୟେକ ଗୃହସ୍ଥଙ୍କ ଘର ଆଗରେ ଗବଗଛଟିଏ ପୋତାଯାଇ ତହିଁ ଉପରେ କୁଟା, ଚିରାକନା ଓ ଘଷି ଆଦି ଜମା କରାଯାଇ ଅଗି ଜଳା ହୁଏ ଓ ଲୋକେ ରାତିଯାକ ଅଶ୍ଳୀଳ ଗୀତ ଗାଇ ନାଚନ୍ତି ।Ray Choudhury, Ranjan Bilas. Amrutabazar patrika. 6 Feb 1923

 ଟୀକା 

 ଆଧାର 
 ପ୍ରହରାଜ, ଗୋପାଳଚନ୍ଦ୍ର, ପୂର୍ଣ୍ଣଚନ୍ଦ୍ର ଭାଷାକୋଷ. ଖଣ୍ଡ ୧ (୧୯୩୧)

ଶ୍ରେଣୀ:ଓଡ଼ିଆ ଚଳଣି
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ଲିଙ୍ଗରାଜ ମନ୍ଦିର ରାସ୍ତା

ଲେଉଟାଣି ଲିଙ୍ଗରାଜ ମନ୍ଦିର ରୋଡ଼ ରେଳଷ୍ଟେସନ
ସୋନା ମହାପାତ୍ର

ସୋନା ମହାପାତ୍ର (ଜନ୍ମ: ୧୭ ଜୁନ ୧୯୭୮) ଜଣେ ଭାରତୀୟ ଗାୟିକା ଓ ଗୀତ ଲେଖିକା । ଭାରତରେ ଜଣାଶୁଣା, ସେ ଭାରତ ଓ ଭାରତ ବାହାରେ ଅନେକ ମଞ୍ଚ ସଙ୍ଗୀତ କାର୍ଯ୍ୟକ୍ରମରେ ଓ ସଙ୍ଗୀତ ଆଲବମ, ଏକକ ସଙ୍ଗୀତ ପରିବେଷଣ, ମଞ୍ଚ ପରିବେଷଣ, ସଙ୍ଗୀତ ଭିଡ଼ିଓ, ବଲିଉଡ଼ କଥାଚିତ୍ର ଆଦିରେ ଗୀତ ବୋଲିଛନ୍ତି । ସେ ମଧ୍ୟ ଡେଭିଡ଼ ବୋଇ, ଲେଟ୍ସ ଡାନ୍ସ (ଡେଭିଡ଼ ବୋଇଙ୍କ ସଙ୍ଗୀତ)ରେ, ତଥା INXSରେ "ଆଫଟର ଗ୍ଲୋ (INXS ସଙ୍ଗୀତ)ରେ କଣ୍ଠଦାନ କରିଛନ୍ତି ଯାହା ସୁପରିଚିତ ହୋଇଥିଲା ।

 ପ୍ରାରମ୍ଭିକ ଜୀବନ 
ସୋନା ମହାପାତ୍ରଙ୍କ ପିତାମାତା ଉଭୟ ଓଡ଼ିଆ ଓ ସେ ଆନ୍ଧ୍ର ପ୍ରଦେଶର ବିଶାଖାପାଟଣାରେ ଜନ୍ମିତ Sona Mohapatra - The Pride of Odisha 28 July 2011 ସେ ଭାରତର ବିଭିନ୍ନ ସ୍ଥାନରେ ଏବଂ ଆଫ୍ରିକାରେ ପିଲାଦିନ କଟାଇଥିଲେ ।
 
 ସଙ୍ଗୀତ 
୨୦୦୭ରେ ମହାପାତ୍ର ତାହାଙ୍କର ପ୍ରଥମ ଆଲବମ ସୋନି ରେକର୍ଡ଼ସରେ ସୋନା ପ୍ରକାଶ କରିଥିଲେ ଯେଉଁଥିରେ ନାନାଦି ପ୍ରକାରର ରକ ସଙ୍ଗୀତ, ରିଦିମ ଓ ବ୍ଲୁ, ଫ୍ଲେମେଙ୍କୋ, ହିନ୍ଦୁସ୍ଥାନି ଶାସ୍ତ୍ରୀୟ ସଙ୍ଗୀତ, ବାଉଲ ଓ ରୋମାନି ସଙ୍ଗୀତBaul and Romani music. ୨୦୦୯ରେ ସେ ଦିଲ ଜଲେ ନାମକ ଏକକ ଆଲବମ ପ୍ରକାଶ କରିଥିଲେ । ସେ ଅମୀର ଖାଁ ପ୍ରଯୋଜିତ ଡେଲି ବେଲି କଥାଚିତ୍ରରେ ବେଦରଦୀ ରାଜା ବୋଲିଥିଲେ  ଓ ଏଥିରେ ଏକ ଅତିଥି ଭୂମିକାରେ ଅଭିନୟ କରିଛନ୍ତି ।

 ଆଧାର 

 ବାହାର ଲିଙ୍କ 

 
 ସୋନା ମହାପାତ୍ର ଜୀବନୀ 
 

ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଆକାଶର ଆଖି

ପଙ୍କଜ ପାଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଆକାଶର ଆଖି ୧୯୮୯ ମସିହାରେ ମୁକ୍ତିଲାଭ କରିଥିଲା ।

 ଅଭିନୟରେ 
ଓଡ଼ିଆ କଥାଚିତ୍ର ‘ଆକାଶର ଆଖି’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ମିହିର ଦାସ 
 ଜୟା ସ୍ୱାମୀ
 ଶ୍ରୀରାମ ପଣ୍ଡା 
 ପୁଷ୍ପା ପଣ୍ଡା
 ସ୍ୱାତି ରାୟ
 ନରି
 ଦୁଃଖୀରାମ ସ୍ୱାଇଁ

 ଟୀକା 

 ବାହାର ଆଧାର 
 

ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ଧରିତ୍ରୀ (୧୯୭୩ର କଥାଚିତ୍ର)

ନିତ୍ୟାନନ୍ଦ ପାଲିତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଧରିତ୍ରୀ ୧୯୭୩ ମସିହାରେ ମୁକ୍ତିଲାଭ କରିଥିଲା । Debut film of Shriram Panda: Dharitri

 ଅଭିନୟରେ 
ଓଡ଼ିଆ କଥାଚିତ୍ର ‘ଧରିତ୍ରୀ’ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: 
 ଶ୍ରୀରାମ ପଣ୍ଡା 
 ଧିର ବିଶ୍ୱାଳ
 ପ୍ରଶାନ୍ତ ନନ୍ଦ
 ଶରତ ପୂଜାରୀ
 ସନ୍ଧ୍ୟା
 ଭାନୁମତୀ ଦେବୀ
 ଭିମ ସିଂ

 ଗୀତ ଓ ସଙ୍ଗୀତ 
 ସଙ୍ଗୀତକାର: ଉପେନ୍ଦ୍ର କୁମାର

 ଗୀତ ଗୁଡ଼ିକର ସାରଣୀ 
କ୍ରମ ଗୀତ  ଗୀତିକାର  ଗାୟକ / ଗାୟିକା୧ ସ୍ବର୍ଗାଦପି ଗରୀୟସୀ  ଶିବବ୍ରତ ଦାସ  ଶ୍ଯାମଲ ମିତ୍ର୨ ମୋହନ ହେ ମୋହନ  ନାରାୟଣ ପ୍ରସାଦ ସିଂହ  ନିର୍ମଳା ମିଶ୍ର୩ ପୀରତି ତୋର ଦୂରୁ ଜୁହାର ବୃନ୍ଦାବନ ଜେନା  ଚିତ୍ତ ଜେନା ଓ ସିପ୍ରା ବୋଷ୪ ସପନର ପଥେ ପଥେ  ଶିବବ୍ରତ ଦାସ  ମହମ୍ମଦ ସିକନ୍ଦର ଆଲାମ୫ ବାରମ୍ବାର ଦେଲେ ପରିଚୟ  ନନ୍ଦକିଶୋର ସିଂହ  ମହମ୍ମଦ ସିକନ୍ଦର ଆଲାମ ଓ ସିପ୍ରା ବୋଷ୬ ପ୍ରାଣନାଥ ନଇଲେ ତ  ବନମାଳୀ ଦାସ  ସିପ୍ରା ବୋଷ

 ଟୀକା 

 ଅଧିକ ତଥ୍ୟ 
 

ଶ୍ରେଣୀ:୧୯୭୩ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ଓ ଟିଭି

ଓଡ଼ିଶା ଟିଭି ବା ଓଟିଭି ଓଡ଼ିଶାର ଏକ ବେସରକାରୀ ଟିଭି ଚ୍ୟାନେଲ । ଏହା ୧୯୯୭ରେ ଭୁବନେଶ୍ୱରରେ ଆରମ୍ଭ ହୋଇଥିଲା । ଏହା ଓଡ଼ିଶାର ପ୍ରଥମ ବେସରକାରୀ ଟିଭି ଚ୍ୟାନେଲ ।

୧୯୯୭ ମସିହାରେ ଏହା ପ୍ରଥମେ ଭୁବନେଶ୍ୱର ଓ କଟକ ସହରରେ ନିଜ କାର୍ଯ୍ୟକ୍ରମ ପ୍ରସାରଣ କରୁଥିଲା । ପରେ ଏହା ଓଡ଼ିଶାର ସମସ୍ତ ଅଞ୍ଚଳରେ ନିଜର କାର୍ଯ୍ୟକ୍ରମ ପ୍ରସାରଣ କରିଥିଲେ । ୨୦୧୬ ମସିହା ଡିସେମ୍ବର ମାସରେ ଏହା ଏକ ସାଟେଲାଇଟ ଚ୍ୟାନେଲରେ ପରିବର୍ତ୍ତିତ ହୋଇଥିଲା ।

 ଧାରାବାହିକ ସୂଚନା 
 ସକାଳର ଖବର
 ରଣଭୁମି
 ଝଲକ୍
 ଜନମଞ୍ଚ
 ଇନ୍ଦ୍ରଧନୁ
 ପ୍ରତିଦିନ
 ଗପସପ
 ଦ ଗ୍ରେଟ୍ ଓଡ଼ିଶା ପଲିଟିକାଲ୍ ସର୍କସ
 ନିଉଜ ଫିଉଜ୍
  ଟେଶ୍ଟି ଟେଶ୍ଟି 

 ଆଧାର 

ଶ୍ରେଣୀ:ଓଡ଼ିଆ ଦୂରଦର୍ଶନ ଚ୍ୟାନେଲ
ଦୁଷ୍ମନ୍ତ ପଣ୍ଡା

ଦୁଷ୍ମନ୍ତ ପଣ୍ଡା ଓଡ଼ିଆ କଥାଚିତ୍ର ଜଗତର ଜଣେ ଅଭିନେତା ।http://sambad.in/entertainment/mun-gotie-dusta-pila-10452/

 ପ୍ରାରମ୍ଭିକ ଜୀବନ 
ଦୁଷ୍ମନ୍ତ ପଣ୍ଡା ଓଡ଼ିଶାରେ ଜନ୍ମ ନେଇଥିଲେ ।

 ଚଳଚ୍ଚିତ୍ର ଜୀବନ 
୨୦୦୭ ମସିହାରେ ଏ ମନ ମାନେନା କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିବା ଦୁଷ୍ମନ୍ତ , ବର୍ତ୍ତମାନ ସୁଦ୍ଧା ୫ଟି ଓଡ଼ିଆ କଥାଚିତ୍ର  ଅଭିନୟ କରିସାରିଛନ୍ତି ।
 ଅଭିନୀତ ଓଡ଼ିଆ କଥାଚିତ୍ର 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକପ୍ରେମ ସବୁଠୁଁ ବଳବାନ୨୦୧୨*ଅରୁଣ ମହାନ୍ତିମିତ ବସିଛି ମୁଁ ଭୂତ ସାଥୀରେ୨୦୧୨*ସଞ୍ଜୟ ନାୟକବାଇଶି ପାହାଚେ ଖେଳିବ ମୀନ୨୦୧୧ସଞ୍ଜୟ ନାୟକତୁମେ ହିଁ ସାଥୀ ମୋର୨୦୦୯ ଆରେ ସାଥୀ ଆ୨୦୦୯ ମୁନ୍ନା ଏ ଲଭ ଷ୍ଟୋରୀ୨୦୦୮ ଏନ. ପାଢ଼ୀଏ ମନ ମାନେନା୨୦୦୮ ଏନ. ପାଢ଼ୀ

 ମାନ ସମ୍ମାନ 
 
 ଆଧାର 

 
 ବାହାର ଲିଙ୍କ 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଶାର ଲୋକ
ଡିଡି ଓଡ଼ିଆ

ଡିଡି ଓଡ଼ିଆ ଏକ ଭାରତୀୟ ସରକାରୀ ଓଡ଼ିଆ ପ୍ରଥମ ଟେଲିଭିଜନ ଚ୍ୟାନେଲ । ଏହା ଓଡ଼ିଶାର ଭୁବନେଶ୍ୱରରେ ଅବସ୍ଥାପିତ ଓ ଦୂରଦର୍ଶନର ଏକ ଅଂଶ । ୧୯୯୪ରେ ଅବସ୍ଥାପିତ ଏହା ଦୂରଦର୍ଶନ କେନ୍ଦ୍ର କଟକରୁ ସମ୍ବାଦ, ତଥ୍ୟଭିତ୍ତିକ କାର୍ଯ୍ୟକ୍ରମ, ଧାରାବାହିକ ଓ ସାଂସ୍କୃତିକ କାର୍ଯ୍ୟକ୍ରମ ଆଦି ପ୍ରସାରଣ କରିଥାଏ ।

 ଇତିହାସ 
ଡିଡି ଓଡ଼ିଆ ଓଡ଼ିଆରେ ଏକ ଉପଗ୍ରହ ଚ୍ୟାନେଲ ଭାବେ ୧୯୯୪ ମସିହାରେ ଆରମ୍ଭ ହୋଇଥିଲା । ଡିଡି ଓଡ଼ିଆ ଧାରାବାହିକ, ସାଂସ୍କୃତିକ କାର୍ଯ୍ୟକ୍ରମ, ସୂଚନାଭିତ୍ତିକ କାର୍ଯ୍ୟକ୍ରମ, ସମ୍ବାଦ ଏବଂ ସାମ୍ପ୍ରତିକ ବ୍ୟାପାର ଇତ୍ୟାଦି ପ୍ରସାରଣ କରେ । ଏହାର ଅଧିକାଂଶ କାର୍ଯ୍ୟକ୍ରମ ଭୁବନେଶ୍ୱର, ସମ୍ବଲପୁର ଏବଂ ଭବାନୀପାଟଣାର ଦୂରଦର୍ଶନ କେନ୍ଦ୍ରରେ ପ୍ରସ୍ତୁତ କରାଯାଇଥାଏ ।

 ପ୍ରସାରିତ ଧାରାବାହିକ 

 ସମ୍ପର୍କ
 ଦୁହିତା
 ଛାନିଆ
 ମହାଯଜ୍ଞ
 ମା
 ଜନନୀ
 ସୁନା କଳସ
କଥା ସରିତା 
ସ୍ୱପ୍ନା 
ଚୋରାବାଲି 
ଇତ୍ୟାଦି

ଆଧାର

 ବାହାର ଆଧାର 
 ଡିଡି ଓଡ଼ିଆ ୱେବ୍‌ସାଇଟ୍
 
 

ଶ୍ରେଣୀ:ଓଡ଼ିଆ ଦୂରଦର୍ଶନ ଚ୍ୟାନେଲ
ଘର

ଘର କେହିଲେ ଲୋକମାନେ ରହୁଥିବା ଜାଗାକୁ ବୁଝାଇଥାଏ । thumb|300px|Plans for a detached house showing the social functions for each room
 ପ୍ରକାର 
ଘର ବିଭିନ୍ନ ପ୍ରକାରର ଅଛି, କିନ୍ତୁ କେତେକ ସାଧାରଣ ପ୍ରକାରର ଘର ହେଉଛି ମାଟି ବା କୋଠା । 
 ଗଠନ ପ୍ରଣାଳୀ 
ଏହାର ପ୍ରକାରକୁ ନେଇ ଗଠନ ପ୍ରଣାଳୀରେ ବିଭିନ୍ନତା ଦେଖାଯାଏ । ଯେପରିକି ମାଟି ଘର ଏକ ମହଲା ବିଶିଷ୍ଟ ହୋଇଥିବା ବେଳେ କୋଠା ଘର ଏକ କିମ୍ବା ତଦୁର୍ଦ୍ଧ ମହଲା ବିଶିଷ୍ଟ ହୋଇଥାଏ ।

ଆଧାର

ଶ୍ରେଣୀ:ଚଳଣି
ସମୟମଣ୍ଡଳ

thumb|right|400px|୨୦୨୦ର ସମୟ ମଣ୍ଡଳ ମାନଚିତ୍ର

ଏକ ସମୟ ମଣ୍ଡଳ ହେଉଛି ପୃଥିବୀର ଏକ ନିର୍ଦ୍ଦିଷ୍ଟ ଅଞ୍ଚଳ ଯେଉଁଥିରେ ସବୁଆଡ଼େ ମାନକ ସମୟ ସମାନ ଥାଏ । ସାଧାରଣତଃ ସମୟ ମଣ୍ଡଳର ସୀମାରେଖା ବାସ୍ତବ ଦେଶ ତଥା ଦେଶ ବିଭାଜନର ସୀମାରେଖା ସହ ସମାନ ଥାଏ । ଏପରି କରିବାର ଉଦ୍ଦେଶ୍ଯ ହେଉଛି ବ୍ଯବସାୟ କରୁଥିବା ପାଖାପାଖି ସ୍ଥାନମାନଙ୍କରେ ସମୟକୁ ପାଖାପାଖି ସମାନ ରଖିବା । ଫ୍ରାନ୍ସର ସର୍ବାଧିକ ୧୨ଟି ସମୟ ମଣ୍ତଳ ରହିଛି ।

ଅଧିକାଂଶ ସମୟମଣ୍ଡଳଗୁଡ଼ିକ ନିୟନ୍ତ୍ରିତ ବୈଶ୍ୱିକ ସମୟ (UTC)ଠାରୁ ଏକ ପୂର୍ଣ୍ଣ ଘଣ୍ଟା ଆଧାରରେ ଆଗୁଆ ବା ପଛୁଆ ହୋଇଥାଏ; ବ୍ଯତିକ୍ରମ - ନବପ୍ରାପ୍ତଭୂମିର ମାନକ ସମୟ ହେଉଛି UTC−୦୩:୩୦, ନେପାଳ ମାନକ ସମୟ ହେଉଛି UTC+୦୫:୪୫, ଭାରତୀୟ ମାନକ ସମୟ ହେଉଛି UTC+୦୫:୩୦ ଏବଂ ବ୍ରହ୍ମଦେଶ ମାନକ ସମୟ ହେଉଛି UTC+୦୬:୩୦ ।

କେତେକ ଉଚ୍ଚ ଅକ୍ଷାଂଶ ବିଶିଷ୍ଟ ଦେଶ ବା ଅଞ୍ଚଳଗୁଡିକରେ ବର୍ଷର ଏକ ନିର୍ଦ୍ଦିଷ୍ଟ ସମୟରେ ଦିବାଲୋକ ବଚତ ସମୟର ବ୍ଯବହାର କରାଯାଏ, ଏଥିପାଇଁ ସ୍ଥାନୀୟ ସମୟରେ ପାଖାପାଖି ଏକ ଘଣ୍ଟାର ବଦଳ କରାଯାଏ ।

 ଇତିହାସ 

ଊନବିଂଶ ଶତାବ୍ଦୀରେ ଯେତେବେଳେ ନିୟନ୍ତ୍ରିତ ଯାନ୍ତ୍ରିକ ଘଣ୍ଟାଗୁଡ଼ିକ ପ୍ରସାର ଲାଭ କଲା, ସେତେବେଳେ ପ୍ରତ୍ଯେକ ସହର ନିଜସ୍ବ ସ୍ଥାନୀୟ ହାରାହାରି ସୂର୍ଯ୍ୟକାଳ ବାହାର କରି ବ୍ଯବହାର କରିବାକୁ ଲାଗିଲେ । ଦୃଶ୍ୟମାନ ଓ ବାସ୍ତବ ସୂର୍ଯକାଳ ମଧ୍ଯରେ ପରସ୍ପରଠାରୁ ୧୫ ମିନିଟର ପାର୍ଥକ୍ଯ ରହିଲା ।

୧୬୭୫ ମସିହାରେ ସାମୁଦ୍ରିକ ନାବିକଙ୍କ ଦ୍ରାଘିମା ନିର୍ଣ୍ଣୟରେ ସହାୟତା ପାଇଁ ରୟାଲ ଅବ୍ଜର୍ଭେଟରୀ ସ୍ଥାପନ କରାଗଲା । ଏଥିସହିତ ଗ୍ରିନ୍ୱିଚ ହାରାହାରି ସମୟ ନିର୍ଦ୍ଧାରିତ କରାଗଲା ।

 ରେଳବାଇ ସମୟ 
thumb|right|୧୮୮୩ ମସିହାରେ ଉତ୍ତର ଆମେରିକାରେ ରେଳବାଇ ସାଧାରଣ ସମୟ ନିର୍ଦ୍ଧାରଣ ପ୍ରଦର୍ଶନ କରୁଥିବା ଫଳକ
ରେଳ ଓ ଅନ୍ଯାନ୍ଯ ଯୋଗାଯୋଗର ଉନ୍ନତି ସହ ସ୍ଥାନୀୟ ସୌର୍ଯ୍ୟକାଳର ବ୍ଯବହାର ଅଧିକରୁ ଅଧିକ ଜଟିଳ ହୋଇଗଲା କାରଣ ପ୍ରତ୍ଯେକ ଦ୍ରାଘିମାରେ ଅବସ୍ଥିତ ସହରର ନିଜସ୍ବ ସମୟ ରହୁଥିଲା ଯାହା ଅନ୍ୟ ସହରର ସମୟଠାରୁ ଭିନ୍ନ ଥିଲା । ଉଦାହରଣ ସ୍ବରୂପ - ଇଂଲଣ୍ଡର ବ୍ରିଷ୍ଟୋଲ, ଗ୍ରିନ୍ୱିଚଠାରୁ ୨.୫ ଡିଗ୍ରୀ ପଶ୍ଚିମରେ ଥିଲା ଅର୍ଥାତ୍ ଯେତେବେଳେ ବ୍ରିଷ୍ଟୋଲରେ ମଧ୍ଯାହ୍ନ ହୁଏ ସେତେବେଳେ ଲଣ୍ତନରେ ୧୦ ମିନିଟ ବିତି ସାରିଥାଏ । ସମୟ ମଣ୍ଡଳର ବ୍ଯବହାର ଏହି ଭିନ୍ନତାକୁ ଦୂରେଇ ଦିଏ ଏବଂ ଏକ ନିର୍ଦ୍ଦିଷ୍ଟ ଅଞ୍ଚଳ ମଧ୍ଯରେ ସମୟ ସମାନ ରଖେ ।

 ଆଧାର 

ବାହାର ଲିଙ୍କ

 LEGAL TIME 2013
 W3C Note Datetime
 US Official Time Clock  Java-enabled clock to graphically display night and day around the globe।

ଶ୍ରେଣୀ:ସମୟ
କେନ୍ଦ୍ରପଡା(ଲୋକସଭା ନିର୍ବାଚନ ମଣ୍ଡଳି)

ଲେଉଟାଣି କେନ୍ଦ୍ରାପଡ଼ା (ଲୋକ ସଭା ନିର୍ବାଚନ ମଣ୍ଡଳୀ)
ଓଡ଼ିଶାର ଲୋକସଭା ନିର୍ବାଚନ ମଣ୍ଡଳି

ଲେଉଟାଣି ଓଡ଼ିଶାର ଲୋକ ସଭା ନିର୍ବାଚନ ମଣ୍ଡଳୀ ତାଲିକା
ଢଣକୋଇଲା

thumb|338x338_ପିକସେଲ|ବିଖ୍ୟାତ ଗୁରୁ ସୀମାଞ୍ଚଳ ନାହାକଙ୍କଦ୍ୱାରା ଢଣକୋଇଲା ବା ଓଷାକୋଠି ପରିବେଷଣ
ଏହା ବର୍ତ୍ତମାନ ଗାଁ ଗଣ୍ଡାରେ କାଁ ଭାଁ ଦେଖିବାକୁ ମିଳୁଥିବା ଏକ ଲୋକ ସଂସ୍କୃତି । ଶୀତ ରାତିରେ ନିପଟ ମଫସଲ ଗାଁ ଦାଣ୍ଡରେ ଜଣେ ମାତ୍ର କଳାକାର ଏକ ମାଟି ହାଣ୍ଡି ଉପରେ କୁଲା ଓ କଣ୍ଟା ବାଉଁଶରେ ନିର୍ମିତ ଦନ୍ତୁରିତ ଧନୁକୁ ରଖି ପ୍ରସ୍ତୁତ କରିଥାଏ ବାଦ୍ୟଯନ୍ତ୍ର । ଏହି ବାଦ୍ୟଯନ୍ତ୍ରର ସଙ୍ଗୀତ ମୂର୍ଚ୍ଛନାର ତାଳେ ତାଳେ କଳାକାର ଜଣକ ଟୀକା ଗୋବିନ୍ଦ ଚନ୍ଦ୍ର ଓ ତଅପୋଇ ଗୀତ ଗାଇ ଆହୁରି ଶାନ୍ତ କରିଦିଏ ପଲ୍ଲୀ ରାତିକୁ ।
ଏହା ପ୍ରଥମେ କନ୍ଧମାଳ ଜିଲ୍ଲାର ଅନୁସୂଚୀତ ଜନଜାତିର ଲୋକେ ଜଙ୍ଗଲକୁ ଶିକାର କରିଯିବାରୁ ଆରମ୍ଭ ହେଇଥିଲା ।

ଆଧାର

ଶ୍ରେଣୀ:ଓଡ଼ିଶାର ନୃତ୍ୟ ଓ ସଙ୍ଗୀତ
ହାର୍ଡୱେର

ହାର୍ଡୱେର ହେଉଛି କମ୍ପ୍ୟୁଟର ପ୍ରଣାଳୀର ସେହି ସବୁ ଉପାଦାନ ଯାହା ସ୍ଥାବର, ଅର୍ଥାତ ଯାହାକୁ ସ୍ପର୍ଶ କରିହୁଏ, ଯେମିତିକି କମ୍ପ୍ୟୁଟର ମନିଟର, କି-ବୋର୍ଡ଼, ମାଉସ, ପ୍ରିଣ୍ଟର ଆଦି ।
ଗୋଟିଏ ସାଧାରଣ କମ୍ପ୍ୟୁଟର ହାର୍ଡ୍ୱେର୍ ସାଧାରଣତଃ ଚାରି ପ୍ରକାର ପଦାର୍ଥରେ ଗଢ଼ା, ଯେମିତିକି :

 ଅର୍କଗଣିତ ତର୍କ ସଂସ୍ଥା ( Arithimetic Logic Unit)
 ନିୟନ୍ତ୍ରଣ ସଂସ୍ଥା (Control Unit)
 ସ୍ମ୍ରୁତି (Memory)
 ନିବେଶ ଓ ନିଗମ ଉପକରଣ (Input and Ouput devices)

ଏ ସବୁ ଉପର ହାର୍ଡ୍ୱେର୍ "ତାର"(busses)ଦ୍ୱାରା ନିଜ ନିଜ ଭିତରେ ସଂଯୁକ୍ତ ହୋଇଥାନ୍ତି । ଏଇ ସବୁ ଉପକରଣରେ ଲକ୍ଷ ଲକ୍ଷ ଇଲେକ୍ଟ୍ରୋନିକ୍ସ ଟ୍ରାଞ୍ଜିଷ୍ଟର ଅଛି ଯାହାକୁ କି ଅନ ବା ଅଫ ଅବସ୍ଥାରେ ରଖି ହୁଏ । ପ୍ରତ୍ୟେକ ଟ୍ରାଞ୍ଜିଷ୍ଟର ଗୋଟିଏ ଦ୍ୱିଆଧାରି (Binary) ସଂଖ୍ୟାକୁ ଦର୍ଶାଏ ଜେମିତିକି '୧' ବା '୦'।

 ଆଧାର 

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ସେଣ୍ଟର ଫର ଇଣ୍ଟରନେଟ ଆଣ୍ଡ ସୋସାଇଟି (ଭାରତ)

ସେଣ୍ଟର ଫର ଇଣ୍ଟରନେଟ ଆଣ୍ଡ ସୋସାଇଟି (CIS) ବେଙ୍ଗାଳୁରୁରେ ଥିବା ଏକ ବହୁମୁଖୀ ଗବେଷଣା ଓ ଓକିଲାତି ସଙ୍ଗଠନ ।
ସିଆଇଏସ ଇଣ୍ଟରନେଟ ଏବଂ ସମାଜରେ ସାଂଖିକ (ଡିଜିଟାଲ) ବହୁଳାବାଦ, ସର୍ବଜନୀନ ଉତ୍ତରଦାୟୀତ୍ୱ ଏବଂ ଶିକ୍ଷାଶାସ୍ତ୍ର ପ୍ରଚଳନ ଉପରେ କାର୍ଯ୍ୟ କରେ ।
କଣ କରନ୍ତି
ଏହା ଏକ ଅଣ-ଲାଭକାରୀ ସଂସ୍ଥା । ଏହା ମତ ସାବ୍ୟସ୍ତ କରିବାର ଅଧିକାର, ଗୋପନୀୟତା, ବିବିଧକ୍ଷମଙ୍କ ପାଇଁ ଆବଶ୍ୟକୀୟ ଉପଲବ୍ଧି, ଶିକ୍ଷା ଅଧିକାର, ଏବଂ ବୌଦ୍ଧିକ ସମ୍ପଦ ଅଧିକାର ଏବଂ ମୁକ୍ତ ବ୍ୟବହାରର ଅଧିକାର(ଖୋଲା ତଥ୍ୟ, ମାଗଣା/ମୁକ୍ତ ସପ୍ଟୱେର, ମୁକ୍ତ ମାନକ, ବିଦ୍ୱାନଙ୍କ ସାହିତ୍ୟକୃତିର ମୁକ୍ତ ପଠନ, ମୁକ୍ତ ଶିକ୍ଷାଉତ୍ସ ଏବଂ ମୁକ୍ତ ଭିଡ଼ିଓ) ଆଦିର ନୀତିନିୟମ ସଂକ୍ରାନ୍ତୀୟ ମାମଲା ଉପରେ କାର୍ଯ୍ୟ କରେ ଏବଂ ଶିକ୍ଷା ଗବେଷଣା ସାଂଖିକ ମାଧ୍ୟମ ପ୍ରଯୁକ୍ତିବିଦ୍ୟାଦ୍ୱାରା ସମାଜିକ ସଂସ୍କାର ଉପରେ ମଧ୍ୟ କାର୍ଯ୍ୟ କରେ । http://cis-india.org/about

thumb|right|ସିଆଇଏସ Domlurସ୍ଥିତ କାର୍ଯ୍ୟାଳୟ

ଉଇକିମିଡ଼ିଆ ଯୋଜନାଗୁଡ଼ିକ
ଭାରତୀୟ ଭାଷାସମୂହକୁ ପ୍ରଚାର କରିବା ପାଇଁ ଉଇକିମିଡ଼ିଆ ଫାଉଣ୍ଡେସନ ସିଆଇଏସକୁ ଏକ ପ୍ରକଳ୍ପ ମଞ୍ଜୁର କରିଛନ୍ତି । ଇଂରାଜୀକୁ ମିଶାଇ ଇଣ୍ଡିକ ଭାଷାରେ ଉଇକିପିଡ଼ିଆ ହେଉଛି ଉଇକିମିଡ଼ିଆର ଖୋଲା ଭାଷା ଜ୍ଞାନକୋଷ ପ୍ରକଳ୍ପ । ଏହି ମଞ୍ଜୁରି ଉଇକିମିଡିଆର 'ଖୋଲା ଜ୍ଞାନକୋଷ'କୁ ଭାରତରେ ବ୍ୟାପକ ପ୍ରସାରର ମଧ୍ୟ ଲକ୍ଷ୍ୟ ରଖିଛି ।  ଦୁଇ ବର୍ଷିଆ ପ୍ରକଳ୍ପର ପ୍ରଥମ ବର୍ଷ ପାଇଁ ଭାରତୀୟ ମୂଦ୍ରାରେ ୧,୧୦,୦୦,୦୦୦ ଟଙ୍କା (($200,000 ଆମେରିକୀୟ ଡଲାର))  ଅନୁଦାନ ପାଇଛି ।Announcement by Wikimedia Foundation 

ଆଧାର

ବାହାର ଲିଙ୍କସମୂହ

 
 Tara Textreader, a boon for the visually-challenged - Times of India
 Does India need its own Bayh-Dole? - Indian Express
 Wiki’s worth, on a different turf - Live Mint
 When the virtual world gets a room - The Hindu Dec 22, 2009

Category:ଅଣ-ଲାଭକାରୀ ସଂସ୍ଥା

 ଆଧାର
ରାଜ୍ୟ

thumb|100px|ଓଡ଼ିଶା ରାଜ୍ୟ
thumb|ଭାରତରେ ଥିବା ରାଜ୍ୟ ସମୂହ
 ବର୍ଣ୍ଣନା 
ରାଜ୍ୟ କହିଲେ ସାଧାରଣତଃ ଗୋଟିଏ ରାଜନୈତିକ ଅଞ୍ଚଳକୁ ବୁଝାଇଥାଏ । ଅନ୍ୟ ଅର୍ଥରେ କହିଲେ କେତୋଟି ରାଜ୍ୟକୁ ନେଇ ଏକ ଦେଶ ଗଠିତ ।https://mises.org/library/anatomy-state

 ଇତିହାସ 
ପୂର୍ବ କାଳରେ ରାଜାମାନେ ନିଜ ଅଧୀନରେ କିଛି ଅଞ୍ଚଳ ରଖୁଥିଲେ ବା ଶାସନ କରୁଥିଲେ । ଏହି ଅଧୁକୃତ ଅଞ୍ଚଳଟିକୁ ରାଜ୍ୟ କୁହାଯାଉଥିଲା ।
 ଭାରତର ରାଜ୍ୟ ବ୍ୟବସ୍ଥା 
ଭାରତ ୨୯ଟି ରାଜ୍ୟରେ ବିଭକ୍ତ ହୋଇଛି ।

 ଆଧାର 

ଶ୍ରେଣୀ:ସାମାଜିକ ଗୋଷ୍ଠୀ